CELEX: C2004/262/73
Language: fi
Date: 2004-10-23 00:00:00
Title: Asia T-298/04: EFKON AG:n 21.7.2004 Euroopan parlamenttia ja Euroopan unionin neuvostoa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/38
            
         EFKON AG:n 21.7.2004 Euroopan parlamenttia ja Euroopan unionin neuvostoa vastaan nostama kanne
   (Asia T-298/04)
   (2004/C 262/73)
   Oikeudenkäyntikieli: saksa
   EFKON AG, kotipaikka Graz-Andritz (Itävalta), on nostanut 21.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajan edustajana on asianajaja Georg Zanger.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 29.4.2004 annetun Euroopan parlamentin ja neuvoston direktiivin 2004/52/EY (1),
            
         
               —
            
            
               toissijaisesti kumoaa 29.4.2004 annetun Euroopan parlamentin ja neuvoston direktiivin 2004/52/EY 2 artiklan 1 kohdan a, b ja c alakohdan sekä 3 ja 6 kohdan,
            
         
               —
            
            
               toissijaisesti sallii kantajan käyttämän teknologian (aktiivinen infrapuna) sähköisten tiemaksujärjestelmien käyttöönottamisessa,
            
         
               —
            
            
               velvoittaa vastaajat korvaaman oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii Euroopan parlamentin ja neuvoston direktiivin 2004/52/EY kumoamista. Se väittää, että riidanalaisessa direktiivissä säädetään tiettyjen teknologioiden pakottavuudesta vastoin säädösten teknologianeutraliteettia. Näin muodostetaan direktiivissä mainittujen teknologioiden osalta suotuisat markkinat ja loukataan yhteisön kilpailuperiaatetta. Kantaja suljetaan teknologioineen (kaksisuuntainen suurnopeusaktiivinen infrapuna -kommunikaatioteknologia) tiemaksujärjestelmämarkkinoiden ulkopuolelle.
   Lisäksi kantaja väittää, ettei direktiivillä onnistuta luomaan sillä tavoiteltua jäsenvaltioiden sähköisten tiemaksujärjestelmien välistä toimivuutta, ja samalla sillä estetään jäsenvaltioiden välinen yhteistyö, mikä loukkaa subsidiariteettiperiaatetta. Kantaja ei myöskään osallistunut lainsäädäntömenettelyyn, millä loukattiin sen oikeutta tulla kuulluksi, ja säädöksellä syrjitään sitä suhteessa mikroaaltoteollisuuteen. Eurooppalaisen lainsäätäjän luomalla markkinajärjestyksellä on vaikutusta kantajaan myös silloin, kun se käyttää sille EY:n perustamissopimuksessa taattuja perusvapauksia.
   
      (1)  Sähköisten tiemaksujärjestelmien yhteentoimivuudesta yhteisössä 29 päivänä huhtikuuta 2004 annettu Euroopan parlamentin ja neuvoston direktiivi 2004/52/EY (EYVL L 166, s. 124).